Gandia ultima un dispositiu amb 939 serveis de la Policia Local per a les primeres Falles d'Interés Turístic Nacional
08 març 2024

## Gandia ultima un dispositiu amb 939 serveis de la Policia Local per a les primeres Falles d'Interés Turístic Nacional08 març 2024Última actualització: 08 març 2024

![](../gestion/img/0c9c451831f6aa9754010d6f3d0d38379a6ab9a38b7f1aeb15effa5ed0dabdcd.jpg)  
  

L'Ajuntament de Gandia ha celebrat hui una **Junta Local de Seguretat** per coordinar amb totes les Forces i Cossos de seguretat el dispositiu especial de seguretat i trànsit per a les Falles. La trobada ha estat presidida per **l'alcalde de Gandia, José Manuel Prieto** i ha comptat amb l'assistència del **subdelegat del govern, José Rodríguez Jurado**.

  
  
Prieto ha destacat que aquestes Falles són especials pel fet d'afrontar la seua primera edició com a Festes d'Interés Turístic Nacional i ha volgut agrair la col·laboració mostrada per part de la Policia Local, la Policia Nacional, Guàrdia Civil, Protecció Civil, Bombers i totes les entitats i persones que, d'una manera o altra, estaran involucrats que aquesta celebració festiva.  
_"El dispositiu és ampli i s'ha dissenyat durant els darrers mesos. La nostra intenció és que els fallers, les persones a qui li agrada la festa i totes aquelles persones que ens visiten, gaudisquen d'una de les millors Falles del món en una ciutat segura i hospitalària"_.

  
Finalitzada la reunió la **regidora delegada de Protecció, Seguretat i Convivència, Lydia Morant**, acompanyada per l'**intendent cap Principal de la Policia Local, José Martínez Espasa** i l'**intendent cap de la Policia Local, Salvador Morant**, ha comparegut en roda de premsa per a informar sobre el disseny del dispositiu de les Falles.

  
  
Així, davant l'inici de les Falles, la responsable de Seguretat ha exposat que s'ha dissenyat un dispositiu coordinat amb els cossos de Policia, bombers i Protecció Civil, que estableix, entre altres coses, la celebració d'actes conjunts, com l'Ofrena o la processó de Sant Josep, els actes pirotècnics i les activitats musicals.

  
  
_"A partir del dia 16 de març ja comença l'activitat fallera amb espectacles musicals. Els horaris aniran des de les 16 a les 22  hores en sessió vespertina i de 22.00  a 4.30  hores en sessió nocturna"_, ha començat explicant Lydia Morant. A més, es va arribar a un acord amb les comissions, raó per la qual aquelles que facen ús de l'horari vespertí no podran fer-lo a la nit, així com que l’horari no serà tan extens, i variarà en funció del fet que siguen laborals o festius.

  
  
El dia 9 de març de 22.00 a 04.30 hores i el dia 10 març de 16.00 a 21.00 hores també hi haurà activitat musical als casals.

  
_"Tenim previst realitzar, des del dia 7 fins al 19 de març, 939 serveis al carrer de la Policia Local. 85 serveis seran de Protecció Civil i, a més, també estarà present Creu Roja tant en les mascletaes com en la Cremà"_. A aquestes intervencions li hem de sumar els actes multitudinaris, ha afegit l'edil.

  
En quant al Parc de la Festa, serà el lloc on se celebren les revetles i allí també s'instal·larà un Punt Violeta amb membres de la Policia Local que atendran qualsevol incidència.

  
Per la seua part, Espasa ha fet referència al seguiment que s'està fent del Protocol de Violència de Gènere i s'ha explicat la metodologia que s'està duent a terme a diversos centres escolars amb la campanya de la Màscara de l'Amor. A més, ha informat que s'està finalitzant la formació i el dispositiu de treball del depòsit de detinguts de la central de policia.

  
Finalment, l’Intendent Morant ha comentat: _"Hi ha pocs canvis respecte a altres anys. A tots els esdeveniments multitudinaris hi estaran presents tant la Policia Local com membres de Protecció Civil, Bombers i Creu Roja”_. _"Més avant, com és normal, ja s'informara a totes les falles els horaris de la cremà"_, ha conclòs.

  
  
**Normativa vigent respecte a l'ús dels coets**

  
\- La venda de productes pirotècnics es realitzarà únicament per part d'establiments autoritzats.  
\- Queda terminantment prohibida la crema d'articles pirotècnics entre les 00.00 i 08.00 h, fora dels actes oficials programats.  
\- Queda prohibit llançar parelles, tronadors i similars de la categoria 3, fora de la tradicional despertà.  
\- S'estableixen les següents limitacions a la venda i ús dels productes pirotècnics:  
\- Als menors de 12 anys prohibició de venda de qualsevol Categoria.  
\- Categoria 1 \_ Majors de 12 anys. (ús als majors de 8 anys, amb autorització paterna, materna o del tutor)  
\- Categoria 2 \_ Majors de 16 anys. (ús als majors de 10 anys, amb autorització paterna, materna o del tutor)  
\- Categoria 3 \_ Majors de 18 anys.  

  
**Mascletaes**

  
Amb motiu del muntatge de les activitats pirotècniques programades, el trànsit de vehicles es veurà afectat en els següents espais i vies:  
\- Dia 09 de març de 2024, quedarà restringit el trànsit des de les 08.00 hores i fins a les 16.00 hores en les següents vies:  
\- Passeig Rosa dels Vents, tram comprés entre la C/ L'Era del Bou i C/ Alcoi.  
\- Dies 15, 16, 17, 18, 19 de març de 2024, quedarà restringit el trànsit des de les 08.00 a les 16.00 hores en les següents vies:  
\- Av. Marqués de Campo  
\- C/ Parc de l'Estació  
\- C/ Maldonado  
\- C/Magistrat Català, tram comprés entre el C/ Santo Tomàs de Villanueva i C/Pare Pasqual Català  
  
**Afeccions trànsit**

  
Recomanació de gaudir dels passejos, dels carrers i dels monuments i evitar en la mesura del possible el desplaçament per la ciutat amb vehicles. Si no fóra possible, utilitzar preferiblement les rondes externes per a garantir rapidesa i agilitat en la circulació.  
  
**Autobusos**

  
\- Del dia 12 de març al dia 20 de març, la línia 2 de la Marina Gandiense prestarà els seus serveis de RENFE – PLATJA - RENFE.  
\- L'hora d'inici del servei de l'URBÀ serà l'habitual, finalitzant el servei a les 24.00 hores el dia 17 de març i a les 01.30 hores la nit del dia 18 al dia 19 de març.  
\- URBANET LÍNIA 3:  
\- Des del dia 12 de març a les 07.00 hores del dia 20 de març, passa a tindre el següent recorregut:  
\- Eixida de RENFE, Av. Marqués de Campo, Av. d'Alacant, Av. de la Medicina, Av. d'Alacant, Av del Grau, C/ Miramar, Plaça Exèrcit Espanyol, C/ Magistrat Català, C/ Calderón de la Barca, Av de València, C/ Lepant, pas per estació Intermodal - PARADA, Av. Marqués de Campo, Av. d'Alacant, C/ Villalonga, C/ Tetuà, Av. del Raval, C/ Sant Vicent, C/ Benicanena, Av. República Argentina, Plaça Crist Rei, Passeig de les Germanies, C/ Primer de Maig, C/ 9 d'octubre, Av. República Argentina, Plaça Cardenal Sanz i Forés, C/ Xeresa, Plaça Joaquim Ballester, C/ Benissuai, Plaça Joan Fuster, Av. Blasco Ibáñez, Av. de la Mar, Plaça Exèrcit Espanyol, C/ Magistrat Catalá, C/ Calderón de la Barca, Av. de València, C/ Lepant, pas per estació Intermodal, finalitzant en l'Av. Marqués de Campo.  
  
**Zona Blava**

  
Quedaran sense servei de zona blava, des de les 09.00 hores del dia 12 de març a les 08.00 hores del dia 20 de març, les següents vies:  
\- Av. República Argentina, tram comprés entre la plaça de Crist Rei i el C/ 9 d'octubre.  
\- C/ Alfaro 

\- C/ Maldonado

\- C/ Jesuïtes